Suonion muistoksi
Niinkuin kevätpäivä kaunis
 Sun ol’ juoksu elämäs,
 niinkuin kevätpäivä, kirkas,
 suloinen ja lemmekäs;
 missä kuljit nurmikoilla
 kevään toivonsävel soi,
 mihin hellä kätes koski
 ihmekukat ihanoi.

 Jo Sä nä’it Suomen kevään,
 kesän luotit tulohon –
 Herra palvelian kuin kutsui
 rauhass’ astuit kuolohon.
 Vaivoist’ vapaana nyt lepää
 Suomi-äidin povella;
 aina johtakoon Sun henkes
 isänmaata armasta!

 Työs ei vaivu; se on säde
 Suomen aamukoittehen:
 Suomen nainen kertoo siitä
 liekkuessa kätkyen,
 muisto isien kuin käskee
 työhön Suomen nuorison,
 helmilöistä kirkkahimpi
 siin’ on nimi Suonion.

Leimu [Kustavi Grotenfelt].

Lähde: Viipurin Uutiset 27.9.1888.

Kustavi Grotenfelt
Runot
Viipurin Uutiset
1888